text: 70-årig kvinde fundet død i Augustenborg Fjord
  18 august 2019 kl. 09.28
  Kvinden fik livreddende førstehjælp, men hun blev senere erklæret død.
  Kort før klokken 10 blev der slået alarm, da en person var i nød på Augustenborg Fjord. Politi, lægeambulance og en redningshelikopter blev sendt til stedet, hvor en livløs person blev bjærget fra vandet og fik livreddende førstehjælp.
  Personen blev senere identificeret som en 70-årig kvinde, og hun er nu erklæret død.
  Syd- og Sønderjyllands Politi har ingen mistanke om, at der ligger en kriminel handling bag.
  De pårørende er underrettet.
  Artiklen er opdateret med oplysninger om kvindens død.
  
  
  
  
  
  
  